《故上海令黄子律哀诗》
元代·邓雅

葛溪有臞儒，冰雪莹怀抱。世事澹无营，经史日稽考。

謇余素相知，同年复同道。谊重比金兰，才高擅词藻。

前年赴公车，异县得国宝。廉勤恒自守，始终竟莫保。

赐归荷皇恩，抱病因热恼。望乡无百里，沦没殡江岛。

呜呼哲人萎，寂寞青山老。痛哭悲风来，愁云翳穹昊。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。